বিবি খেম কৌর ধিল্লোঁ
মহারানি খেম কৌর ধিল্লোঁ (পাঞ্জাবি ਬੀਬੀ ਖੇਮ ਕੌਰ ਢਿੱਲੋਂ) ছিলেন একজন শিখ নারী। তিনি ছিলেন শিখ সাম্রাজ্যের দ্বিতীয় মহারাজা মহারাজা খড়ক সিংয়ের পত্নী। খেম কৌর ছিলেন যোধ সিং ধিল্লোঁ কালাওয়ালার কন্যা এবং গুজরাটের সাহেব সিং ধিল্লোঁ ওরফে ভাঙ্গির নাতনী। ১৮০৫ সালে শিখ সাম্রাজ্যের গুজরানওয়ালায় তাঁর জন্ম হয়েছিল। ১৮১৫ (মতান্তরে ১৮১৬) সালে মহারাজা রঞ্জিত সিংয়ের বড় ছেলে মহারাজা খড়ক সিংয়ের সাথে তাঁর বিয়ে হয়েছিল। বিবাহের পর তাঁর স্থায়ী নিবাস হয়ে উঠেছিল সুকেরচকিয়া। মহারাজার মৃত্যুর পর তিনি দ্বিতীয় অ্যাংলো শিখ যুদ্ধে (১৮৪৯) ব্রিটিশ বিরোধী বাহিনীকে সাহায্য করেছিলেন, যার কারণে তাঁর সমগ্র জায়গিরের অনেকগুলিই ব্রিটিশ প্রকোপে হাতছাড়া হয়ে গিয়েছিল।